16/03/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Remisión de resolución de autorización administrativa e aprobación do proxecto de execución da modificación substancial

Resolución da Dirección Xeral de Industria, Enerxía e Minas pola que se autoriza administrativamente e se aproba o proxecto de execución da modificación subtancial da planta de coxeración que Unión de Empresas Madereras, S. A. posúe en Carballo (A Coruña) ANTECEDENTES DE FEITO Primeiro.0 26 de marzo de 1997 a Dirección Xeral de Industria autorizou a instalación dunha planta de coxeración de enerxía eléctrica á mercantil Unión de Empresas Madereras, S. A. no concello de Carballo (A Coruña), e incluíuna no réxime especial regulado polo Real decreto 2366/1994, do 9 de decembro, sobre produción de enerxía eléctrica por instalacións hidráulicas, de coxeración e outras abastecidas por recursos ou fontes de enerxías renovables. Segundo.0 3 de xullo de 1997, a Dirección Xeral de Industria aprobou o proxecto de execución da planta de coxeración de enerxía eléctrica autorizada á sociedade Unión de Empresas Madereras, S. A. no concello de Carballo (A Coruña). Terceiro.0 1 de xullo de 1998 a Dirección Xeral de Industria inscribiu no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, a instalación de coxeración de referencia, constituída por 4 grupos de fuelóleo e cunha potencia total de 14.700 kW, outorgándolle o número RE-98-13, dentro do grupo d) do Real decreto 2366/1994, do 9 de decembro. Cuarto.0 3 de xuño de 2010, Unión de Empresas Madereras, S. A. solicitou a autorización administrativa e aprobación do proxecto de execución da modificación substancial da planta de coxeración da súa titularidade situada no concello de Carballo (A Coruña). Quinto. Por medio do acordo do 15 de outubro de 2010 do Departamento Territorial da Coruña, someteuse a información pública a petición de autorización da instalación eléctrica de referencia e publicouse no Boletín Oficial da Provincia da Coruña de 2 de novembro de 2010 (no 208) e no Diario Oficial de Galicia de 4 de novembro de 2010 (no 212). A esta dirección xeral non Ile consta aue se presentase ninqunha alegación. As características básicas do proxecto que se someteu a información pública son as seguintes: “Solicitante: Unión de Empresas Madereras, S. A. Enderezo social: apdo. Correos 37, 15101 Carballo (A Coruña) Denominación: modificación substancial da coxeración Unión de Empresas Madereras Situación: Coristanco (A Coruña) Principais características técnicas: Substitución e adaptación de dous dos catro motores de fuel existentes por un único motor-alternador de gas natural Wártsilá 16V34SG-C2, con alternador síncrono a 6 kV de 7350 kWe, cos equipamentos de control e conexión ás instalacións existentes. Sistemas de calefacción mediante catro grupos intercambiadores aire-auga e catro ventiladores de impulsión de aire quente.” Sexto.0 2 de febreiro de 2011 a Xefatura Territorial da Consellería de Economía e Industria da Coruña informou favorablemente a aprobación do proxecto de execución da modificación substancial da devandita planta de coxeración. FUNDAMENTOS DE DEREITO Primeiro. O artigo 28 da Lei 54/1997, do Sector Eléctrico, establece que a construción, explotación, modificación substancial, a transmisión e o peche de instalacións de produción de enerxía eléctrica en réxime especial estará sometida ao réxime de autorización administrativa previa, que terá carácter regrado, correspondéndolle o seu outorgamento á Administración Autonómica. Segundo. O artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da consellería en materia de enerxía. Terceiro. A disposición transitoria terceira do Real decreto 1565/2010, do 19 de novembro, polo que se regulan e modifican determinados aspectos relativos á actividade de produción de enerxía eléctrica en réxime especial, establece que as solicitudes de autorización dunha modificación substancial dunha instalación presentadas con anterioridade á entrada en vigor deste Real decreto poderán tramitarse e resolverse consonte a normativa vixente no momento da presentación da devandita solicitude, sempre que o titular da instalación dispoña dun acordo de compra asinado entre o promotor da instalación e o fabricante ou subministrador de equipos correspondente para a adquisición de equipos por un importe equivalente, cando menos, ao 50% do valor da totalidade destes fixado no proxecto da instalación. Este é o caso desta modificación substancial, xa que foi solicitada o 3 de xuño de 2010 e achegouse acordo de compra de equipos por importe superior ao 50% do orzamento do proxecto o 20 de xaneiro de 2011. Cuarto. Na tramitación tívose en tonta o Real decreto 661/2007, do 25 de maio, polo que se regula a actividade de produción de enerxía en réxime especial, a Orde da Consellería de Economía e Industria de 14 de decembro de 2009 pola que se regulan os criterios para aplicar o concepto de modificación substancial valorada con criterio de reposición que recolle o artigo 4.30 do Real decreto 661/2007, do 25 de maio, as normas contidas no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorizacións de instalacións de enerxía eléctrica e a Lei 30/1992, do 26 de novembro, de réxime xurídico das administracións públicas e do procedemento administrativo común e demais normas vixentes de aplicación. De acordo co exposto RESOLVO Primeiro. Autorizar administrativamente a modificación substancial da planta de coxeración titularidade de Unión de Empresas Madereras, S. A. situada na Canosa, Rus, no concello de Carballo (A Coruña). Segundo. Aprobar o proxecto de execución da devandita modificación substancial, de acordo cos proxectos titulados “Proyecto de modificación sustancial de la planta de coxeneración de Unión de Empresas Madereras, S. A. a los efectos del articulo 4 del RD 661/2007, Coristanco” asinado polo enxeñeiro industrial Diego Rioseco López, colexiado n.° 2392 do Ilustre Colexio Oficial de Enxeñeiros Industriais de Galicia e visado por este colexio o 2/06/2010 co n.º C0101558 e o “Reformado del proyecto de modificación sustancial de la planta de cogeneración de Unión de Empresas Madereras, S. A., a los efectos del articulo 4 del RD 661/2007, Coristanco” asinado polo devandito enxeñeiro industrial e visado polo colexio xa referido o 4/10/2010 co n.º C0103077. A presente autorización e aprobación de proxecto de execución axustarase ao cumprimento das seguintes condicións: Primeira. A modificación que se autoriza deberá realizarse de acordo coas especificacións e planos que figuran no proxecto descrito no punto segundo da parte dispositiva desta resolución. Segunda. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, sobre réxime de instalación, ampliación e traslado de industrias, ou por incumprimento das condicións impostas. Terceira. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das instalacións autorizadas. Cuarta. O prazo para a posta en servizo da modificación das instalacións que se autorizan será de doce meses contados a partir da data de publicación da presente resolución. Quinta. Unha vez construída a modificación das instalacións autorizada, a Xefatura Territorial da Consellería de Economía e Industria da Coruña inspeccionará a totalidade das obras e montaxes efectuadas e verificará o cumprimento dos compromisos contraídos por Unión de Empresas Madereras, S. A. e dos condicionados impostos nesta resolución, con carácter previo á posta en servizo das instalacións. Sexta. Para aplicar a esta modificación substancial o réxime especial de produción de energía eléctrica regulado polo Real decreto 661/2007, do 25 de maio, é preciso solicitar a modificación da inscrición da mencionada planta de coxeración no Rexistro de Instalacións de Producción de Enerxía Eléctrica en Réxime Especial da Comunidade Autónoma de Galicia. Sétima. Para introducir modificacións nas instalacións que afecten a datos básicos do proxecto será necesaria a autorización previa desta Dirección Xeral. Pola súa banda, a Xefatura Territorial da Consellería de Economía e Industria da Coruña poderá autorizar as modificacións de detalle do proxecto que resulten procedentes, debendo comunicarlle a este centro directivo todas as resolucións que dite en aplicación da devandita facultade. Contra a presente resolución, que non é definitiva en vía administrativa, cabe interpoñer recurso de alzada ante o Conselleiro de Economía e Industria no prazo dun mes contado a partir do día seguinte ao da notificación desta resolución, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 23 de febreiro de 2011. O director xeral de Industria, Enerxía e Minas Ángel Bernardo Tahoces